Ob pravilnem vzdrževanju in pazljivi uporabi vam bo vaša tenda služila vrsto let. Konstrukcija tende (okovje) ob pravilni uporabi zdrži več kot deset let, platno pa vsaj 5 – 10 let. Pergola ima običajno daljšo življenjsko dobo, saj je njena konstrukcija trdnejša. Če jo boste redno vzdrževali, jo lahko uporabljate tudi do 20 let ali celo več. Veliko lahko pripomorete k življenjski dobi tende tudi z načinom njene uporabe. Na primer ne zvijajte tende, kadar je mokra. Ob nevihti ali močnejšem vetru je priporočljivo, da tenda ni razprta. Pazite, da tenda ne bo v neposredni bližini zunanje kuhinje, žara, kamina ali drugih pripomočkov, ki oddajajo toploto. Prav tako jo zaščitite pred rastlinami plezalkami in drugim rastjem. Nekatere rastline namreč vsebujejo močno kislino, ki tendo lahko nehote poškoduje.